ভাইডারের থেকে বেশ খানিকটা দূরে পড়ে রয়েছে বাইক। দুই যুবককে উদ্ধারের সময়েই আঁচ করতে পেরেছিলেন স্থানীয়রা। হাসপাতালের নিয়ে যাওয়ার পথে জখম দুই যুবক যা জানাল, তাতে আশঙ্কা সত্যি হল।
 নিজস্ব প্রতিবেদন: রাতভর মদ্যপান। সকালে বন্ধুকে রিষড়ায় ছেড়ে ফেরার পথে দুর্ঘটনা। স্ট্যান্ড রোডের কাছে লরিকে পাশ কাটাতে গিয়ে উল্টে গেল বাইক। গুরুতর জখম বাইক চালক ও আরোহী। তাঁদের হাসপাতালে ভর্তি করা হয়েছে। সকালের ব্যস্ততা শুরু হয়নি। রাস্তা ফাঁকাই ছিল। রাস্তার ধারের ঝুপড়ি দোকান সবেমাত্র খুলেছে। আচমকাই একটা কানাফাঁটা আওয়াজ। স্থানীয়দের মনে হয়েছিল, কোনও গাড়ির টায়ার ফাটার শব্দ। ছুটে যেতেই দেখেন, রাস্তার এক কোণায় রক্তাক্ত অবস্থায় পড়ে রয়েছে দুই যুবক। নাক-মুখ দিয়ে গলগল করে রক্ত বেরোচ্ছে। ডিভাইডারের থেকে বেশ খানিকটা দূরে পড়ে রয়েছে বাইক। দুই যুবককে উদ্ধারের সময়েই আঁচ করতে পেরেছিলেন স্থানীয়রা। হাসপাতালের নিয়ে যাওয়ার পথে জখম দুই যুবক যা জানাল, তাতে আশঙ্কা সত্যি হল। বছর একুশের অনিকেত দা, বিশ্বজিত পালরা মঙ্গলবার রাতে আহিরীটোলায় মদের আসর বসায়। রাতভর চলে মদ্যপান। ভোরে এক সঙ্গীকে বাইকে করেই রিষড়ায় ছেড়ে দিয়ে যান তাঁরা। ফেরার পথে স্ট্র্যান্ড রোডে এক লরি সামনে চলে এলে, নিয়ন্ত্রণ হারিয়ে ফেলেন চালক অনিকেত। সজোরে ডিভাইডারে ধাক্কা মারেন। পুলিসের অনুমান, ভোরেও তাদের নেশার ঘোর কাটেনি। চোখ ঝাপসা হয়ে যাওয়াতেই দুর্ঘটনাটি ঘটে।